มีเพศสัมพันธ์กับแฟนแล้วแฟนใส่ถุงนะคะ แต่กังวลมากๆค่ะเราควรกินยาคุมฉุกเฉินไหมหรือกินยาคุมอะไร เลิกกินได้ตอนไหนคะ
สวัสดีค่ะ Nannnnnn,หากมีเพศสัมพันธ์ และใช้ถุงยางอนามัยได้อย่างถูกต้อง 100% จะมีโอกาสตั้งครรภ์ได้ประมาณ 2% ซึ่งถือว่าน้อย และไม่จำเป็นต้องทานยาคุมฉุกเฉินไป เพราะยาคุมฉุกเฉินจะช่วยป้องกันการตั้งครรภ์ได้เพียง 58%-95% ค่ะแต่หากใช้ไม่ถูกต้อง โอกาสในการตั้งครรภ์ก็จะมากขึ้น เช่น ถุงยางเสื่อมสภาพ มีการฉีกขาดหรือรั่วซึม ใช้ขนาดที่ไม่พอดีกับขนาดอวัยวะเพศ มีการปล่อยให้อวัยวะเพศชายอ่อนตัวก่อนที่จะดึงออกมา มีการใช้อุปกรณ์สิ่งของใส่ในช่องคลอด การใช้ถุงยางซ้ำ ใช้วาสลีนทาถุงยางอนามัย เป็นต้น ในกรณีนี้ ก็อาจต้องพิจารณาทานยาคุมฉุกเฉิน โดยควรรีบทานให้เร็วที่สุดหลังจากมีเพศสัมพันธ์ เพื่อให้เกิดประสิทธิภาพสูงสุดค่ะ